TASAKAAL KÄSU JA ARMU VAHEL
Tere! Mina olen John Fenn
ja te vaatate 4. osa seeriast "Tasakaal käsu ja armu vahel".
Tänases osas räägin väest, mis aitab elada armus.
Olen rääkinud valeõpetustest
ja omaenese jõus Jumala juurde tulemisest.
Olen rääkinud sellest, kuidas arm on ilmutus Isast.
See on see, mida Jumal mulle ütles,
kui palusin selget definitsiooni armu kohta:
arm on ilmutus Isast või Tema tahtest.
Tõin selle kohta näiteid nii Noa, Aabrahami kui Moosese näol
ja ka oma enda elu põhjal.
Ja ka oma poja Chrisi näite põhjal.
Täna aga tahan rääkida sellest,
kui imeline on elada ja käia selles armus.
See on nii palju enamat
kui vaid Jumala armastus ja soosing me suhtes.
Tahan viia teid alustuseks 2 Timoteose 1:9 juurde.
Mis puutub armu, siis väga palju on liikvel õpetust,
et arm tähendab luba teha pattu.
Kui te vaid oleks kuulnud kõiki neid õuduslugusid õpetustest,
mida ma olen.
Mitte niivõrd meie enda kiriku liinis,
kuid inimestelt, kes on saanud neist õpetustest mõjutatud.
Üks koduperenaine tuli me kodukogudusse,
kel oli olnud üks intsident.
Tal oli üks naine olnud külas, kes ajas midagi maha
ja see plekk ei tulnud enam välja,
nii et ta oleks pidanud maksma selle puhastamise eest.
Perenaine ütles küll, et pole hullu, oodates samas siiski,
et see naine pakuks raha selle puhatuse eest.
Kuid see naine vastas hoopis: "Mul pole mingit vastutust selle ees,
kuna pattu pole enam olemas, sest Jeesus maksis selle kõige eest
ja seetõttu ei pea ma ka vabandama."
Perenaine oli täiesti hämmingus,
sest ta polnud midagi sellist varem kuulnud.
Samas leidub pastoreidki, kes ütlevad,
et oma patte pole vaja tunnistada, meelt pole vaja parandada
ja andestust pole vaja paluda, kuna pattu pole enam olemas.
Vot selliseid õpetusi liigub ringi.
Neid esineb mitmel erikujul, kuid see kõik on nii vale!
Sest nagu ka sellest seeriast näinud olete,
on arm see, mis annab meile väe ja on ilmutus Isast ja Tema tahtest.
Nii et, arm ei ole luba teha pattu,
vaid võime elada ja käia Jumala ilmutuses ning väes.
2 Timoteose 1:9 on üks võrratu salm usu ja armu kohta.
"Kes on meid päästnud ja kutsunud püha kutsega,
mitte meie tegude järgi,
vaid omaenese kavatsuse ja armu järgi,
mis meile on antud Kristuses Jeesuses
enne igavesi aegu."
Siin on öeldud, et need asjad on meile antud
Kristuses Jeesuses enne igavesi aegu.
Kuid ma tahan juhtida te tähelepanu selle salmi keskosale,
kus on öeldud, et see kõik on
Jumala omaenese kavatsuse ja armu järgi.
See on üks armu omadusi, mida on oluline teada.
Arm on alati seotud eesmärgiga.
Pole olemas sellist asja nagu lihtsalt ilmutus armust
või mõni konkreetne sõna Jumalalt,
ilma, et sellega poleks seotud mõni taevane eesmärk.
See on seal alati olemas.
Võtame taaskord Johannese 3:16
Jumal armastas maailma nii väga, et andis oma ainusündinud Poja.
"Nõnda on Jumal maailma armastanud" on arm,
mille peale Ta andis oma Poja, millega käis kaasas oma eesmärk,
et keegi ei hukkuks, aga kõigil võiks olla igavene elu.
Kui Noa sai Jumalalt erilise ilmutuse ja sõna ehitada laev,
siis sellega käis kaasas oma eesmärk.
Üks jumalik eesmärk.
See polnud lihtsalt Jumala teadaanne: "Kuule Noa, ma hävitan maailma!",
ilma, et Ta oleks lisanud sinna mingeid eeldusi või juhiseid.
Ei, see polnud nii!
Jumal lisas ka eesmärgi oma armu ilmutusele
ja seda ütleb ka 2 Timoteose 1:9.
See kõik anti meile juba enne, kui veel maailm oli algusegi saanud.
Kuid see kõik oli seotud Jumala eesmärkide ja armuga.
Kui oled saanud mõne sõna Jumalalt; teatud juhiseid või rahu,
siis see on antud sulle ühe kindla eesmärgiga.
Mida ma selle all mõtlen?
Lähme tagasi selle tööle kandideerimise näite juurde,
kus sul on rahu ja teadmine, et see töö on juba sinu.
Või on su südames kindel teadmine ja rahu,
et su lapsed saavad päästetud.
Nad ei pruugi hetkel olla Jumala juures,
kuid sul on üks sügav rahu, et üks päev nad saavad olema.
Sa näed, et Jumala plaaniga käib kaasas üks eesmärk,
millel on oma aeg ja varustus.
Arm ja eesmärk.
Sa jõuad arusaamisele, et võid olla rahulik
ja usaldada Jumala plaani,
sest Ta ei anna armu ilma eesmärgita.
Igakord, kui Ta toob esile oma armu - ilmutuse või mõne konkreetse sõna,
on sellega alati ka üks taevane eesmärk seotud.
Nii et, kui Jumal ütleb: "Su lapsed saavad päästetud!",
siis isegi, kui sa oled selle sündimise ajaks juba taevas,
omad sa selle tõotuse saamise ajal üht sügavat rahu
ja sa näed Jumala suuremat plaani,
mille käigus Ta hakkab toimetama su laste eludes,
näidates ehk neile nende elu tühjust, või seda, kui väga nad Teda vajavad.
Nii et, sa usaldad Jumala üleüldist plaani.
Teine aspekt selles salmis on see, et nii need eesmärgid kui arm
"on meile antud Kristuses Jeesuses enne igavesi aegu."
See arm ja eesmärk olid juba Tema enda sees,
kuid need said antud ka meile juba enne maailma algust.
Muide, küsimus pole vaid armus ja eesmärgis,
aga ka varustuses.
Iga kord, kui näed armu ja mõnda inimest reageerimas sellele,
mis tähendab usku,
käib sellega ka kaasas Jumala varustus.
Sa ei saa omada armu ilmutust taevast
ilma, et sellega ei käiks kaasas juba valmis pandud varustust.
Lähen taas tagasi Noa juurde.
Ta elas oma tavapärast elu koos Jumalaga, käies "logoses",
kuniks Jumal ütles:
"Ma saadan maale veeuputuse, mistõttu ehita laev!"
Selles oli nii ilmutus kui ka eesmärk.
Kuna Ta aga ütles: "Ehita laev!",
olles ise andnud selle eesmärgi otse taevast,
siis selle sõnaga käib automaatselt kaasas ka varustus.
Ehk teisisõnu - kui Noa pidi ehitama laeva,
olid tal ka käepärast puud ja loomad.
Jumal ise oli varustamas seal.
Sama on ka sinuga.
Kui su südames on rahu, et mõni kindel töökoht on sinu,
siis sa lähed intervjuule ja saadki selle töö.
Kuid sellega käib kaasas oma varustus
nii palga kui boonuste näol.
Varustus eluks
on osa Jumala ilmutusest, armust ja "rhemast".
Nii et, sa õpid elama ja käima ühes imelises rahus koos oma Isaga.
Sest reageerides Tema armule ja ilmutusele,
oled sa lasknud minna omaenda tegutsemisel.
"Aitäh Sulle, Isa, et kannad hoolt selle kõige eest!"
Ja sa lihtsalt elad Tema varustusest.
Sama lugu oli mu selle autoostuga, millest eelmine kord rääkisin.
"Isa, ilmuta oma varustust selles loos."
Üks mu sõpradest - Jumala laps nagu ma isegi,
maksis kahekordse summa mu vana auto eest,
mille eest ma sain täpselt sendi pealt oma uue auto.
Kus iganes on Jumala arm, seal on ka Tema varustus.
Moosese jaoks, minnes Egiptusesse, peitus varustus selles,
et Jumal lasi tulla esile imesid ja tunnustähti.
Kui Jumal ütles Aabrahamile, et temast saab paljude rahvaste isa,
siis see oli ka Tema arm.
Aabraham reageeris sellele minnes tõotatud maale
ja seades end seal sisse.
Samas pidi Jumal elustama Aabrahami naise emaüsa,
et ta võiks taas viljastuda ja tuua ilmale lapsi.
Jumala armuga käib alati kaasas eesmärk ja varustus,
mistõttu pidi Jumal andma ka Saarale võime viljastuda.
Ta oli andnud korralduse taevast,
ja sellega käisid kaasas nii Tema eesmärk kui varustus.
Mis on üks parimaid viise,
kuidas siseneda Jumala rahusse ja hingamisse?
Me näeme seda Saara elus.
Ta oli üks imeline naine
ja temast mainitakse põgusalt Heebrea kirja 11. ptk's.
Vaatame seda koos.
Heebrealastele 11:11 - see on üks mu lemmiksalme,
kus on öeldud: "Usus."
Aabraham ja Saara olid juba saanud ilmutuse,
et neist saavad suurte rahvahulkade ema ja isa.
Sõltumata sellest, et neil polnud ühtegi last
ja Aabraham oli selleks ajaks juba 100-aastane.
Aabraham elas muide 175-aastaseks.
Kuid Jumal ütles, et temast saab paljude rahvaste isa
ja nende endi ihudest sünnib neile poeg.
Kuidas nad aga reageerisid sellele ilmutusele ja armule?
Nad astusid Jumala rahu sisse ja tänasid Teda, et see saab sündima.
Seejärel aga läksid oma igapäevaeluga edasi.
Heebrealastele 11:11 on öeldud, et läbi usu...
Mäletad, usk on reageering armule.
Nii et, nad said ilmutuse, et neist saavad rahvaste ema ja isa,
mispeale Saara kohta on öeldud:
"Usus sai isegi Saara väe suguvõsa rajamiseks
ja seda eakusest hoolimata..."
Ja siin tuleb nüüd oluline klausel: "Sest ta pidas tõotajat ustavaks."
Siin on taaskord näha, kuidas usk on seotud tõotusega -
armuga, ilmutusega Isast ja Isalt.
Saara ihu ärkas taas ellu, olles uuesti elujõuline,
nii et ta oli võimeline rasestuma ja tooma ilmale Iisaki.
Seda kõike ammu peale lapse saamise iga,
kuid tänu sellele, et ta pidas ustavaks seda, kes oli tõotuse andnud.
Seega, Jumal ootab meilt, et elaksime ja käiksime koos Temaga.
"Logoses" - üleüldises Jumala tundmises.
Seda tehes saame me aga ühe konkreetse sõna - ilmutuse.
Aabrahami-Saara jaoks oli selleks sõna, et nad saavad poja,
mis oli imeline tõotus nende jaoks.
Üks hämmastav asi!
Mispeale nad sisenesid Jumala rahusse,
öeldes, et nad ise ei saa selles osas nagunii midagi teha,
mistõttu nad jätkasid oma tavapärast elu
nii nagu abikaasad ikka teevad.
Mis juhtus Saara südames, kui ta sellele kõigele mõtles?
"Nojah, ma olen 100-aastane ja pole varem ühtki last sünnitanud.
Kuid mu ihus toimuvad teatud muutused..."
Kuidas ta reageeris?
Ta pidas ustavaks Teda, kes oli tõotuse andnud.
Seega võti on võtta see sõna, või tõotus, mille oled saanud
ja loota selles osas kõige täiega Jumala peale.
Sa võid öelda: "Ta on ustav.
Ta on seda tõotanud mulle ja Ta on ustav."
Nii astud Tema hingamisse ja lõpetad omaenese jõus tegutsemise
Saades osa Tema armust, järgneb sellele su usk, mis ütleb:
"Aitäh Sulle, Isa, ilmutuse eest, et mu lapsed saavad päästetud."
"Aitäh selle ilmutuse või rahu eest, et see on see korter, kuhu kolida",
või: "See on see kool, kuhu minna."
Kui pead kooli minema, saabub ka raha õppemaksu tarvis;
õpikute, toidu ja elupaiga tarvis.
Nii et, saades osa sellest armust ja ilmutusest,
reageerid sa sellele usus,
omades kindlust,
et sellega käib kaasas nii oma eesmärk kui varustus.
Nii nagu see kehtis Noa, Moosese, Aabrahami ja kõigi teiste puhul,
kes reageerisid sellele usus.
Vaadates tagasi oma elule ja sellele, kus said esmalt mõne ilmutuse,
millega käis kaasas rahu ja seesmine teadmine,
et pead liikuma teatud suunas või langetama teatud otsuse,
siis sa näed, et tänu sellele, et tegutsesid rahu põhjal,
oli ka varustus igaks sammuks olemas.
Sest Jumala armu- ja ilmutusega käib alati kaasas eesmärk ja varustus.
Armuga käib kaasas veel midagi, mida jagada tahan
ja me leiame selle Tiituse kirjast.
Tiituse kiri on kohe peale Timoteose kirju
ja seal on armu kohta öeldud nõnda.
Tiituse 2:11-12
"Jah, Jumala arm on ilmunud päästvana kõigile inimestele."
See on arm ja sellele reageerimine on usk.
Ja siin ta ütleb, mida see arm teeb.
See kasvatab meid, et me ütleksime lahti
jumalakartmatusest ja ilmalikest himudest.
See on aspekt, mida armu osas sageli valesti mõistetakse.
Juuda kirja 4. salmis on öeldud,
et armu ei tohi võtta kui luba patu tegemiseks.
Tiituse 2:11-12 õpetab meile samuti,
kuidas panna maha oma ilmalikud himud.
Seega, arm ka õpetab sind.
Sellest ei õpetata just palju,
kuid arm õpetab meid hülgama jumalakartmatuid asju,
et me "elaksime praegusel ajal mõõdukalt ja õiglaselt
ja jumalakartlikult,
oodates meie Päästja Jeesuse Kristuse kirkuse ilmumist."
Nii et, kui elad ja käid "logoses" ehk siis koos oma Taevase Isaga,
on iga sõna, mis lähtub Tema huulilt - iga "rhema",
on sulle sama väärtuslik kui toit.
Nii et, kui Ta annab sulle sõna, et mine sinna kooli, korterisse
või tööpaika,
või et su lapsed saavad päästetud, või mida iganes sa Temalt palud -
siis sul on rahu ja ilmutus selle suhtes.
Kuid sellega ei käi kaasas vaid eesmärk ja varustus,
aga ka üks pühadus.
Ehk siis, kui tahad käia koos Jumalaga
ja saada osa Tema varustusest;
elada Tema eesmärkide ja plaanide kohaselt,
siis arm õpetab sind ka ütlema "ei" maailmale, patule
ja sind peibutavatele asjadele, mis püüavad sind rajalt maha võtta
ning juhtida eemale Jumala plaanist.
Nii et, arm õpetab meid ütlema "ei" jumalakartmatutele himudele
ja ootama Jeesuse taastulekut ning elama Talle.
Keset Tema eesmärki ja varustust, kui reageerime usus Tema armule.
Veel üks piiblikoht.
Siin on nii palju asju, mida jagada, et ei tea, kust alustadagi.
Las ma rääkida sulle pisut enam, kuidas elada Jumala varustuses.
Sa mõtled nüüd Juuda 4. salmi peale, kus arm ei tähenda luba teha pattu
ja Tiituse 2:11-13 peale, mis õpetab hülgama ilmalikke himusid
Kuid mu mõtted lähevad Heebrealaste 13:9 juurde,
mis teeb asja ikka väga selgeks.
Siin on üks rida, mis ütleb:
"Ärge laske endid õigelt teelt eksitada igasugustel võõrastel õpetustel."
Tol ajal olid samad teemad õhus nagu meil tänapäeval.
"Ärge laske endid õigelt teelt eksitada igasugustel võõrastel õpetustel."
Need on täitsa olemas.
On piisavalt inimesi,
kes kristlaseks saades kuidagi imelikuks muutuvad.
Nad kui kaotavad selge mõistuse,
hõljudes kusagil pilve peal ja olles maises mõttes täiesti kasutud.
Nii et, ärge laske end eksitada igasugustel võõrastel õpetustel.
"On hea, kui süda kinnitatakse armu läbi."
See on võimas!
"...mitte ettekirjutustega toitude kohta."
Need toidud tähendasid ohvriande.
Tol ajal oli usklikke,
kes tahtsid pöörduda tagasi ohvrite toomise juurde,
kuid Paulus hoiatas selle eest,
öeldes, et me ei läheks kaasa iga uue õpetusega,
mis kusagilt esile kerkib.
Oluline on hoida fookust, sest süda saab kinnitatud armu läbi.
Minnes tagasi valeõpetuste ja Kaini juurde me saate 1. osas;
selle juurde, kuidas Kain püüdis läheneda Jumalale omaenese jõus,
siis see on see koht, kus Saatan tahab meid kätte saada.
Ta tahab, et tuleksime Jumala juurde omaenese jõus.
"Oo Jumal, vaata, mida ma olen teinud!"
"Vaata, kui palju ma see nädal andsin!"
"Vaata, kui mitu korda kirikus käisin!"
"Vaata, olen saanud osa sellest ja tollest õpetusest!"
"Lähen sellele seminarile, et õppida tervendama!" vms.
Tänu Jumalale, et Ta juhib meid,
kuid Paulus ütleb,
et me ei tohi lasta erinevatel õpetustel end häirida.
Hoia oma fookust, sest süda saab kinnitatud armu läbi.
Kui rääkisin käsumeelsusest
ja käsumeelses kodus või kirikus üles kasvamisest,
siis süda ei saa kunagi kinnitatud käsu läbi.
Sest kui sul on 613 käsku, millele kuuletuda
nagu neid Vanas Testamendis oli,
siis keskendudes kangesti kas käsule 300 või 400,
murrad sa raudselt käsku 92.
See nullib ära Jumala armu ja nii pole võimalik eladagi.
Su süda ei saa kinnitatud pidevate läbikukkumiste läbi.
Käsk hävitab, tuues kaasa hukkamõistu ja surma.
Käsk lihtsalt näitab sulle, et oled patune
ja see on mõeldud kui "õpetajaks", et juhtida sind Kristuse juurde.
Kui aga oled juba tulnud Kristuse juurde,
oled ka Jumala laps.
Wau!
Nii et, kui elame ja käime Jumalaga, omades Kristust enda sees,
siis võime Teda tänada selle eest, et Ta elab meis.
Me võime kogeda Tema ligiolu, armu ja rahu.
Ja siis Ta ilmutab meile teatud asju,
mida saame oma päevikusse kirja panna.
Mõni piiblisalm tõuseb korraga esile, mida sa enne näinudki polnud.
See kõik on seotud armu- ja "rhema" sõnadega.
Issand suhtleb sinuga kõigi nende asjade kaudu.
Keset neid "rhema" sõnu, armu ja ilmutusi
on aga ka Tema varustus ja eesmärk ning õpetus elada oma elu õigesti.
Seda nii, et igatsed seda veelgi rohkem,
tahtmata patuga enam mingitki tegemist teha.
Sa igatsed siis rohkem Jumalat ja Tema õigsust.
See on see, kuidas süda saab kinnitatud armuga,
mis on üks väga hea asi.
See ei saa kinnitatud inimeste poolt loodud religiooni läbi.
Vaatame Galaatlaste kirja 5 ptk'i,
kus on öeldud, et te olete pöördunud ära armust.
Gal.5:3 "Ma tunnistan jälle igale inimesele..." Igale juudile.
Ta tunnistas neile, et kui nad tahavad elada käsu järgi,
siis nad peavad ka täitma kõiki käske.
Ehk kui nad tahtsid elada kõigi 613 Moosese seaduse järgi,
oli neil ka kohustus täita neid kõiki.
Kuid see on käsumeelsus
ja miski, mida kogesin ka oma isakodus.
Meil polnud küll 613 käsku, aga siiski omad kohustused,
mida ma mitte täiusliku lapsena ei suutnud täita.
Nii et, kui jätsin ühegi asja paljude seast tegemata,
polnud see hea.
Ma ei kogenud isa puhul mingit armu.
Ainuüksi tunnet, et ma pole kunagi piisavalt hea
ega suuda olla talle meelepärane.
Paulus jätkab Gal.5:4-5, öeldes, et kui tahate elada käsu järgi,
ei oma Kristus teie üle mingit mõju.
Sest mõõtes oma elu käsu põhjal, olete te langenud ära armust.
Ärge langege ära armust!
Jumal armastas maailma nii palju, et andis oma Poja - see on arm.
Nii et kõik, kes Temasse usuvad, võiks omada igavest elu.
See on meie reageering sellele.
Seega, arm tähendab elada ja käia igapäevaselt koos Jumalaga.
Nagu Johannese 1:17 ütleb:
"Seadus on ju antud Moosese kaudu,
arm ja tõde aga tulnud Jeesuse Kristuse kaudu.
Keegi ei ole iialgi näinud Jumalat.
Ainusündinud Poeg, kes on Isa rinna najal,
tema on meile teate toonud."
Nii et taaskord - arm ja tõde tulid Jeesuse kaudu,
kes ilmutas meile Isa.
Nii et taaskord - arm on ilmutus Isast ja Tema tahtest.
Vaatame veelkord Galaatlaste 3:24, kus on öeldud:
"Nõnda siis on Seadus olnud meie kasvatajaks Kristuse poole,
et me saaksime õigeks usust."
Kui me tuleme Kristuse juurde, siis me reageerime Talle usus.
Tänu Jeesusele oleme me nüüd kõik Jumala lapsed.
Salm 28 ütleb, et nüüd ei ole enam ei juuti ega kreeklast,
ei orja ega vaba, ei meest ega naist, sest kõik on üks Kristuses Jeesuses.
Galaatlastele 6:15-16 on öeldud, et vahet pole, oled sa juut või pagan -
ainus, mis loeb, on see, et oled uus loodu.
Kõik, kes elavad selle tõe järgi, kogevad ka rahu endi üle.
Kui tahad kogeda rahu oma elus, pead mõistma,
et Jumal ei oota sinult läbi igasuguste rõngaste hüppamist,
või üle erinevate mägede ronimist.
Ta ei kamanda sind taevast: "Tee nüüd seda ja tee nüüd toda!"
Ei. See kõik oli käsuseaduse ajal,
mille eesmärk oli näidata meile, et me kõik oleme süüdi
ja vajame Jumalat ning Kristust.
See oli vaid kui õpetaja, kes ütles, et me pole täiuslikud
ega saagi seda olla.
Kuid tänu Kristuse tulekule võime me selle õpetaja selja taha jätta
ja kuna Kristus elab meie sees,
tahame me juba loomu poolest kuuletuda Jumalale.
Halleluuja!
Mis tähendab, et enam ei loe muu, kui vaid uus loodu Kristuses?
See tähendab, et me suhted Kristuses peavad olema ehedad.
Meie suhted ei ole seotud ehitiste või programmidega,
vaid need on seotud üksteisega.
Sest Kristus ei tulnud hoonete, vaid inimeste juurde.
Seetõttu Ta ka ootab, et elaksime koos Temaga
ja kuulaksime Tema häält,
mõistes, et Ta kõnetab meid vahel läbi oma rahu, läbi mõne ilmutuse,
või piiblisalmi, mida me varem näinud pole.
Ta kõnetab meid ernevatel viisidel,
kuid asja iva peitub selles,
et kui me saame taevast mõne ilmutuse,
siis see on arm.
Kui ütled: "Ma elan sellise armu all!",
siis see tähendab, et käid koos Temaga,
saades ilmutusi Temalt ja kogedes täit rahu.
Taoline inimene teab, kuidas käia käsikäes oma Issandaga.
Ühtlasi ei toetu sa omaenda tegudele,
aga sa küsid: "Isa, milline on Sinu varustus?
Mis Sul on varuks mu jaoks?"
Pean taas minema tagasi Moosese, Noa ja Aabrahami juurde -
Heebrea kirjas mainitud usukangelaste juurde.
Ja ka Saara juurde,
kes pidas Jumalat kui tõotuse andjat, ustavaks.
Hakates lõpetama seda sarja,
kus olen rääkinud usu eesmärgist ja sellega kaasas käivast varustusest;
olen rääkinud sellest,
kuidas arm õpetab meid elama püha elu
ja kuidas me ei tohiks pöörata armu loaks teha pattu.
Mida ma palun sul teha
ja mida sa saad sellest saatest endaga kaasa võtta, on:
mis on need asjad, mida sa ootad usus Jumala käest?
On see mõne lähedase päästmine?
On see uus töökoht, mida palud,
kuna tead, et ei saa jääda oma vanasse kohta?
Vajad sa juhiseid, mis suunas minna?
Sa saad suhelda Jumalaga mõeldes kõigile neile asjadele
ja palvetada nende asjade pärast,
kuniks koged juhtimist ja rahu teatud suunas.
See ongi Tema arm, mis saab alguse "logosest"
ja muutub konkreetseks sõnaks su jaoks.
Üks rahu või teadmine: "Tunnen, et pean minema seda teed."
Ja kui sa siis lähed, leiad sa eest eesmärgi ja varustuse
ning Jumal ilmutab sulle keset seda protsessi
ka juba järgmisi samme.
Isa, ma palun, et kes iganes mind praegu kuulab
ja vajab vastust oma lapse, töö, naabruskonna või muu asja osas -
ma palun, et tooksid oma ilmutuse ja avaksid meie arusaamise,
et näeksime asju, mida me kunagi varem näinud pole.
Räägi meie konkreetsete olukordade kohta,
kinkides samas oma rahu,
et teaksime, et tegu on Sinu armuga ja ilmutusega Sinu tahtest
ja et me võiks sellele õigesti reageerida.
Me teame, et see on usk ja me astume nüüd Su hingamisse,
andes kõik oma mured üle Sulle.
Aitäh Su hingamise ja varustuse eest, Jeesuse nimel. Aamen.
Loodan, et sellest sarjast on olnud teile kasu.
Üle maailma toimub praegu nii palju asju
ja see on õnnistus olla osa sellest kõigest.
Olge õnnistatud ja aitäh teile!
Teil on võimalus toetada TV7 tööd, helistades 900 1777 (hind 7 eur'i),
või toetades meid pangaülekandega, leides me andmed www.tv7.ee Aitäh!
Tõlge: Anne-Ly Raukas